སྔ་འགྱུར་གྲུབ་དབང་རྒྱལ་བ་རྫོགས་ཆེན་དགོན་དང་རྫོགས་ཆེན་པ་རིམ་བྱོན།
佐钦大圆满寺和历代佐钦法王
An Introduction to Dzogchen Monastery and
The Seventh Dzogchen Rinpoche

༄༅། །སྔ་འགྱུར་གྲུབ་དབང་རྒྱལ་བ་རྫོགས་ཆེན་དགོན།
སྔ་འགྱུར་གྲུབ་དབང་རྒྱལ་བ་
རྫོགས་ ཆེན་ དགོན་ ནི་ བོད་
རབ་ བྱུང་ བཅུ་ གཅིག་ པའི་
ཤིང་མོ་གླང་གི་ལོ་སྟེ་སྤྱི་ལོ་
༡༦༨༥པར་ གྲུབ་ ཐོབ་ པདྨ་
རིག་ འཛིན་ གྱིས་ ཐོག་ མར་
ཕྱག་བཏབ་ཅིང༌། དེ་ནས་ད་
ལྟའི་ བར་ གྲུབ་ དབང་ སྐུ་
རབས་དྲུག་དང་བསྟན་འཛིན་
གདན་རབས་བཅུ་གཉིས་ཀྱི་རིང་ཆོས་སྡེ་འདི་ནས་བཤད་སྒྲུབ་ལས་གསུམ་གྱི་འཕྲིན་ལས་འགྲན་ཟླ་དང་བྲལ་བ་ཡངས་པའི་
འཛམ་གླིང་གི་སའི་ཁྱོན་ཀུན་ཁྱབ་པ་བྱུང་བ་དང༌། བོད་ཡུལ་མདོ་དབུས་ཁམས་གསུམ་དུ་ཆོས་བརྒྱུད་འཛིན་པའི་བུ་དགོན་སུམ་
བརྒྱ་ལ་ཉེ་བ་འཕེལ་བས་སྔ་འགྱུར་རྙིང་མའི་མ་དགོན་ཆེན་མོ་དྲུག་གམ་གདན་ས་ཆེན་མོ་དྲུག་ཏུ་གྲགས་པའི་ཡ་གྱལ་དུ་གྱུར།
ཆོས་སྡེ་ཆེན་མོ་འདི་ཉིད་གང་དུ་ཆགས་པའི་གནས་ནི་མདོ་ཁམས་སྒང་དྲུག་ལས་འབྲི་རྫ་ཟལ་མོ་སྒང་གི་སའི་ཆར་གཏོགས་པ་ཨོ་
རྒྱན་སངས་རྒྱས་
གཉིས་པས་རྫུ་
འཕྲུལ་གྱི་ཞབས་
ཀྱིས་བཅགས་ཤིང་
གངས་ར་ཉེར་ལྔའི་
ནང་ཚན་ཡོན་ཏན་
གནས་ཀྱི་གཙོ་བོར་
བྱིན་གྱིས་བརླབས་
པའི་རུ་དམ་སྐྱིད་
ཁྲམ་ལུང་པ་སྟེ།
ད་ལྟའི་སྲིད་འཛིན་
རྒྱང་རིང་ནས་མཇལ་བའི་རྫོགས་ཆེན་དགོན།
ས་ཁུལ་གྱི་དབང་དུ་བྱས་ན་ཀྲུང་གོའི་མཚོ་བོད་མཐོ་སྒང་གི་དཀར་མཛེས་བོད་རིགས་རང་སྐྱོང་ཁུལ། སྡེ་དགེ་རྫོང་གི་བྱང་ཤར་
གྱི་མཚམས་རྒྱ་མཚོའི་ངོས་ནས་མཐོ་ཚད་སྤྱི་ཁྲི་༤༠༠༠ལྷག་ཡོད་པའི་གདོད་མའི་མཛེས་ལྗོངས་ཤིག་ཏུ་ཆགས་ཡོད། །
2

རྫོགས་ཆེན་ཤྲཱི་སེང་ལྔ་རིག་ནང་བསྟན་སློབ་གླིང།
གངས་ལྗོངས་མཁས་པའི་འབྱུང་གནས་རྫོགས་ཆེན་ཤྲཱི་སེང་ལྔ་རིག་ནང་བསྟན་སློབ་གླིང་ནི།
སྤྱི་ལོ་༡༨༤ ༨པར་རྫོགས་ཆེན་ཡིད་བཞིན་ནོར་བུ་སྐུ་ཕྲེང་བཞི་པ་མི་འགྱུར་ནམ་མཁའི་རྡོ་རྗེ་དང་སྔ་འགྱུར་བསྟན་པའི་ཉི་མ་
རྒྱལ་སྲས་གཞན་ཕན་མཐའ་ཡས་ཀྱིས་ཕྱག་བཏབ་པ་སྟེ། དེ་ནས་ད་ལྟའི་བར་ལོ་ངོ་བརྒྱ་དང་ལྔ་བཅུ་ལྷག་གི་རིང་ཆོས་སྡེ་འདི་
ཉིད་ནས་བོད་ཀྱི་གནས་ལྔ་རིག་པ་སྤྱི་དང་མདོ་སྔགས་ཀྱིས་བསྡུས་པའི་ནང་བསྟན་རིག་གཞུང་ལ་འཆད་ཁྲིད་སློབ་གཉེར་རྒྱ་ཆེར་
མཛད་པས། སེང་ཕྲུག་པདྨ་བཀྲ་ཤིས༌དང༌། རྫ་དཔལ་སྤྲུལ་རིན་པོ་ཆེ། མཁས་མཆོག་གུ་རུ་བཀྲ་ཤིས། མཁན་ཆེན་པདྨ་བ
ཛྲ། འཇུ་མི་ཕམ། རྒྱ་རོང་བསྟན་འཛིན་གྲགས་པ། མི་ཉག་ཀུན་བཟང་བསོད་ནམས། འབར་བླ་བཀྲ་ཤིས་རྒྱ་མཚོ། འབམ་
འདའ་དགེ་ལེགས་རྒྱ་མཚོ། ཨོ་རྒྱན་བསྟན་འཛིན་ནོར་བུ། མཁན་ཆེན་གཞན་དགའ་རིན་པོ་ཆེ། གླག་བླ་བསོད་ནམས་ཆོས་
འགྲུབ། འབོ་གངས་དཀར་སྤྲུལ་སྐུ། བོད་སྤྲུལ་མདོ་སྔགས་བསྟན་པའི་ཉི་མ། ཁུ་ནུ་བླ་མ་བསྟན་འཛིན་རྒྱལ་མཚན། ཀཿཐོག་
མཁན་ཆེན་ངག་ཆུང༌། རྨེ་བ་མཁན་ཆེན་ཚེ་དབང་རིག་འཛིན་སོགས་མཚན་སྙན་འཛམ་གླིང་ལ་གཡོ་བའི་མཁས་དབང་བཅུ་ཕྲག་
འགའ་བྱོན་པ་དང༌། མཁས་དབང་དེ་དག་རེ་རེ་ལ་གསུང་རྩོམ་པོད་ཆེན་བཅུ་ནས་ཉི་ཤུའི་བར་བཞུགས་པ་ལས་ཕལ་མོ་ཆེ་དབྱིན་
ཡིག་སོགས་སྐད་རིགས་འདྲ་མིན་བཅུ་ལྷག་ལ་བསྒྱུར་ཟིན་པ་དེང་དུས་འཛམ་གླིང༌གི༌རིག༌གཞུང༌ལྟེ༌གནས༌གང་སར་ཁྱབ་ཡོད།
གཞན་ཡང་ས་དགེ་བཀའ་རྙིང་གི་མཁན་པོ་དང་སྤྲུལ་སྐུ་སོགས་བོད་ཀྱི་བཅུ་ཕྲག་རིག་གནས་ལ་ནང་བྱན་ཚུད་པའི་མཁས་དབང་
བརྒྱ་ཕྲག་མང་པོ་སློབ་གླིང་འདི་ནས་རྒྱུན་མ་ཆད་པར་སྔ་ཕྱིར་སློབ་ཐོན་བྱུང་བས་བོད་མདོ་ཁམས་ཕྱོགས་ཀྱི་རིག་གནས་འབྱུང་
བའི་ལྟེ་གནས་ཉག་གཅིག་ཏུ་གྱུར་པ་སྟེ། དཔེར་ན་ས་སྐྱའི་ཕྱོགས་ཀྱི་རྫོང་སར་ཁམས་བྱེའི་བཤད་གྲྭ་ཆེན་མོ་དང་སྐྱེ་རྒུའི་བཤད་
གྲྭ་སོགས། བཀའ་རྒྱུད་ཕྱོགས་ཀྱི་དཔལ་སྤྲུལ་བཤད་གྲྭ་དང་ཟུར་མང་བཤད་གྲྭ་སོགས། སྔ་འགྱུར་རྙིང་མའི་ཕྱོགས་ཀྱི་ཀཿཐོག་
བཤད་གྲྭ་དང་དཔལ་ཡུལ་བཤད་གྲྭ་སོགས་ཀྱང་ཆོས་སྡེ་འདིའི་མཁན་ཆེན་སློབ་བརྒྱུད་དག་གིས་ཐོག་མར་ཕྱག་བཏབ་ཅིང་རྒྱ་
གཞུང་བཅུ་གསུམ་ལ་རྩལ་འདོན་གྱིས་བཤད་ཁྲིད་མཛད་མཁན་ཤ་སྟག་ཡིན་ནོ། །
3

རྫོགས་ཆེན་པདྨ་ཐང་ལུང་རྟོགས་
པདྨའི་དགའ་ཚལ་ནི།
སྤྱི་ལོ་
༢༠༠༠ལོར་ སྐྱབས་ རྗེ་ པདྨ་ སྐལ་
བཟང་མཆོག་གིས་བསྐྱར་
བཞེངས་མཛད་པ་སྟེ། གནས་
འདིར་ སྔོན་ གྱི་ དུས་ སུ་ ཨོ་ རྒྱན་
སངས་རྒྱས་གཉིས་པས་རྫུ་
འཕྲུལ་ གྱི་ ཞབས་ ཀྱིས་བཅགས་
ཤིང་བདུད་རྩི་སྨན་གྱི་སྒྲུབ་པ་
རྫོགས་ཆེན་པདྨ་ཐང་ལུང་རྟོགས་པདྨའི་དགའ་ཚལ་གྱི་འདུས་སྡེ།
མཛད་ཚུལ་གཏེར་ཆེན་མཆོག་
གྱུར་གླིང་པས་སྤྱན་དྲངས༌པའི༌རུ་དམ་གནས་ཀྱི་མདོ་བྱང་ལས་གསལ་བ་ལྟར་དང༌། ཕྱིས་སུ་གསང་ཆེན་རྒྱུད་སྡེའི་མངའ་བདག་
མཁན་ཆེན་པདྨ་བཛྲ་རྩལ་གྱིས་འཇམ་དབྱངས་མཁྱེན་བརྩེའི་དབང་པོ་དང༌། འཇམ་མགོན་མི་ཕམ་རྣམ་རྒྱལ་རྒྱ་མཚོ། གཏེར་
ཆེན་ལས་རབ་གླིང་པ། བདུད་འཇོམས་རོལ་བ་རྩལ། རྡོ་གྲུབ་བསྟན་པའི་ཉི་མ། ཨ་འཛོམས་འབྲུག་པ་འགྲོ་འདུལ་དཔའ་བོ་རྡོ་
རྗེ། ཨོ་རྒྱན་བསྟན་འཛིན་ནོར་བུ། ཞེ་ཆེན་རྒྱལ་ཚབ་བཞི་པ་འགྱུར་མེད་པདྨ་རྣམ་རྒྱལ་སོགས་མཁས་ཤིང་གྲུབ་པ་བརྙེས་པའི་
སྐྱེས་ཆེན་དག་ལ་བཀའ་གཏེར་སྨིན་གྲོལ་རྒྱ་མཚོའི་ཆོས་ཀྱི་འཁོར་ལོ་རྒྱ་ཆེར་བསྐོར་ཏེ་རྗེས་བཟུངས་མཛད་པའི་གདན་ས་ཡིན་
པ་དམ་པ་དེ་དག་གི་རྣམ་ཐར་ན་གསལ་ཞིང་སྐབས་དེར་འོད་གསལ་ཐེག་མཆོག་གླིང་ཞེས་གྲགས། དེ་རྗེས་འབྲུག་ཆོས་དབྱིངས་
རོལ་བའི་རྡོ་རྗེ་དང༌། མཁན་ཆེན་ཚེ་དབང་རིག་འཛིན། རྟོགས་ལྡན་བླ་མ་བློ་གྲོས་རྒྱ་མཚོ་སོགས་དམ་པའི་སྐྱེས་ཆེན་བརྒྱུད་མར་
བྱོན་ཏེ་གནས་འདིར་སྒྲུབ་པ་མཛད་པས་གྲུབ་བརྙེས་རིག་འཛིན་གྱི་རྒྱལ་སར་གཤེགས། རྒྱལ་བསྟན་ཡང་དར་གྱི་ཕྱི་མའི་དུས་
འདིར་སྐྱབས་རྗེ་པདྨ་སྐལ་བཟང་
རིན་པོ་ཆེའི་ཐུགས་བསྐྱེད་ལས་
གདན་ས་བསྐྱར་གསོ་མཛད་ཅིང༌།
དེང་གི་དུས་སུ་རྗེ་ཉིད་ཀྱིས་ཁྲིད་
ཡིག་ཡེ་ཤེས་བླ་མ་གཙོ་བོར་གྱུར་
བའི་འོད་གསལ་རྫོགས་པ་ཆེན་པོའི་
སྨིན་གྲོལ་ཆོས་ཀྱི་འཁོར་ལོ་བསྐོར་
བཞིན་པའོ། །
རྫོགས་ཆེན་པདྨ་ཐང་ལུང་རྟོགས་པདྨའི་དགའ་ཚལ།

གྲུབ་དབང་སྐུ་རབས་དང་པོ་རྫོགས་
ཆེན་པདྨ་རིག་འཛིན་ནི།
སྤྱི་ལོ་
༡༦༢༥པར་བོད་ ལྗོངས་ ཆབ་ མདོའི་ ཉེ་
ཕྱོགས་ཁམས་རི་བོ་ཆེ་རུ་བལ་པོ་བཀྲ་
ཤིས་ བྱ་ བའི་ སྲས་ སུ་ སྐུ་འཁྲུངས། སྐུ་
ཆུང་ ངུ་ ནས་སྙིང་ རྗེ་ དང་ ངེས་ འབྱུང་
བཅོས་ མིན་ མངའ་ བའི་ བྱིས་ པ་ ཞིག་
ཡིན་པས་ཕ་མས་ཀྱང་བཟློག་མ་ཐུབ་
པར་རབ་ཏུ་བྱུང༌། རྒྱལ་དབང་ལྔ་པ་
དང་ གཏེཪ་ ཆེན་ བདུད་ འདུལ་ རྡོ་ རྗེ་
སོགས་ སྐྱེས་ ཆེན་ མང་ པོས་ བདེ་
གཤེགས་ རིན་ ཆེན་ གཙུག་ ཏོར་ ཅན་
དང༌། ཨོ་རྒྱན་སངས་རྒྱས་གཉིས་པ།
གྲུབ་ཆེན་ས་ར་ཧ་པ། པཎ་ཆེན་བཱི་མ་
མི་ཏྲ། སློབ་དཔོན་ཀུ་ཀུ་རི་པ། རྒྱལ་
བ་སྟག་ལུང་པ། རྗེ་བཙུན་ཙོང་ཁ་པ་
སོགས་ཀྱི་སྤྲུལ་པའི་རྣམ་རོལ་དུ་ལུང་
གིས་བསྔགས་ཤིང་རྗེ་ཉིད་ལའང་སྔོན་
གནས་རྗེས་དྲན་གྱི་ཉམས་སྣང་བྱུང་བར་གསུངས། མཁས་གྲུབ་ཀརྨ་ཆགས་མེད་དང༌། སྤྲུལ་པའི་གཏེར་སྟོན་བདུད་འདུལ་རྡོ་རྗེ།
གྲུབ་དབང་པདྨ་རིག་འཛིན་དབུས་སྐུ་རབས་རིམ་བྱོན།
མངའ་བདག་ཆོས་ཀྱི་དབང་པོ་སོགས་དུས་རབས་དེའི་བཀའ་རྙིང་གི་བཤེས་གཉེན་སུམ་ཅུ་ལྷག་ཡོངས་འཛིན་དུ་བསྟེན་པ་ལས་
མདོ་སྔགས་རིག་གནས་དང་བཅས་པར་མཁས་པར་སྦྱང༌། ཁྱད་པར་དགུང་གྲངས་ཉེར་དགུར་སོན་སྐབས་རྫོགས་པ་ཆེན་པོའི་
བསྟན་པའི་བདག་པོ་རྦ་ཁ་སྤྲུལ་སྐུ་རིག་འཛིན་ཆོས་ཀྱི་རྒྱ་མཚོ་དང་མཇལ་ཞིང་ཟབ་ལམ་མཁའ་འགྲོ་སྙིང་ཐིག་གི་དབང་ལུང་སྙན་
བརྒྱུད་ཀྱི་གདམས་པ་མ་ལུས་པ་བསྩལ་ཏེ་ཐུགས་ཚིམ་པར་མཛད། དེ་ནས་སྐུ་ཚེ་གང་བོར་བྱ་བཏང་གི་སྤྱོད་པ་ཁོ་ན་མཛད་ནས་
བསམ་ཡས་མཆིམས་ཕུ་དང༌། དཔལ་གྱི་ཙཱ་རི་ཏྲ་སོགས་དབུས་གཙང་གི་གནས་ཆེན་རྣམས་སུ་དཀའ་སྤྱད་དྲག་པོས་རྫོགས་ཆེན་
གྱི་ཉམས་བཞེས་ལ་གནད་དུ་བསྣུན་པས་ཀ་དག་ཁྲེགས་ཆོད་ཀྱི་ལྟ་བ་མངོན་དུ་གྱུར་ཞིང༌། ལྷུན་གྲུབ་ཐོད་རྒལ་གྱི་སྒོམ་པའི་རྩལ་
ཆེན་རྫོགས་ནས་ རིག་པ་ཚད་ཕེབས་ཀྱི་ས་ལ་ཕྱིན་ཏེ་སྣང་སེམས་ལ༌རང༌དབང༌ཐོབ་པ་སོགས་གྲུབ་པའི་གོ་འཕང་མཐོན་པོ་
5

བརྙེས། དེ་ཙམ་ན་ཆོས་མིང་གང་ཟག་ལ་ཐོག་སྟེ་གྲུབ་ཐོབ་རྫོགས་ཆེན་པ་པདྨ་རིག་འཛིན་ཞེས་མཚན་ཉི་ཟླ་ལྟར་ ཡོངས་ སུ་
གྲགས་པ་གྱུར་པ་དང༌། རྒྱལ་མཆོག་ལྔ་པ་ཆེན་པོས་དབུའི་བླ་མར་བཀུར་ཏེ་རྫོགས་པ་ཆེན་པོའི་མན་ངག་གི་ཟབ་ཆོས་མཐའ་
ཡས་པ་ཁོང་ལས་གསན་པས་ཕན་ཚུན་ཐུགས་ཡིད་གཅིག་འདྲེས་སུ་གྱུར། དེ་ནས་རྗེ་ཉིད་ལ་གུ་རུའི་གསང་ལུང་སྔ་ཕྱི་བྱུང་པ་དང་
རྒྱལ་དབང་ལྔ་པའི་ལུང་བསྟན་ལས་ཀྱང། ཨོ་རྒྱན་ལུང་ཟིན་པདྨའི་མཚན༔ རྣམ་འབྱོར་དབང་ཕྱུག་ཁྱེད་ཉིད་ཀྱིས༔ མདོ་ཁམས་
ཉི་མ་ཤར་གྱི་ཕྱོགས། རྒྱས་དང་རུ་དམ་ར་བ་དཀར༔ གང་རུང་གདན་ས་གནས་གྱུར་ཚེ༔ བསྟན་འགྲོ་སྤྱི་ཡི་རྒུད་པ་གསོ། མཐའ་
འཁོབ་སྐྱེ་འགྲོ་ཆོས་ཀྱིས་འདུལ། ཞེས་པ་སོགས་གཅིག་མཐུན་དུ་བྱུང་བས་དགུང་གྲངས་དྲུག་བཅུ་བཞེས་སྐབས་ཁམས་ཕྱོགས་
སུ་ཕེབས་ཏེ་རྫོགས་ཆེན་ཨོ་རྒྱན་བསམ་གཏན་ཆོས་གླིང་དུ་གྲགས་པའི་གདན་ས་འདི་ཉིད་ཐོག་མར་ཕྱག་བཏབ། ས་སྐྱོང་སྡེ་དགེ་
རྒྱལ་པོ་ཁྲི་ཆེན་སངས་རྒྱས་བསྟན་པས་སྦྱིན་བདག་བྱས་ཏེ་གཙུག་ལག་ཁང་སོགས་བཞེངས་གྲུབ་པ་ན་ཞལ་སློབ་དགེ་འདུན་པ་
སྟོང་ཕྲག་ལྷག་འདུས་པ་ལ་སྙིང་པོའི་ཆོས་ཀྱིས་ཚིམ་པར་མཛད། དེ་ལྟར་རྗེ་ཉིད་ཀྱི་ཞལ་གྱི་བདུད་རྩི་འཐུང་བའི་སློབ་ཚོགས་
མཐའ་ཡས་པ་ལས་མཆོག་ཏུ་གྱུར་པ་སློབ་བུ་ཉི་ཟླ་སྐར་གསུམ་དུ་གྲགས་པ་བྱུང་བ་སྟེ། ཟབ་མོ་གཏེར་གྱི་བཀའ་བབས་གཏེར་
ཆེན་ཉི་མ་གྲགས་པ་དང༌། ལུང་རིགས་སྨྲ་བའི་དབང་པོ་ཞྭ་ལམ་རབ་འབྱམས་པ་བསྟན་པའི་རྒྱལ་མཚན། རྫོགས་ཆེན་བསྟན་
པའི་བདག་པོ་དཔོན་སློབ་ནམ་མཁའ་འོད་གསལ་བཅས་བྱོན་ཞིང༌། དེ་དག་སོ་སོའི་སློབ་བརྒྱུད་ལས་རིམ་པར་འཕེལ་བས་འོད་
གསལ་རྫོགས་པ་ཆེན་པོའི་རིང་ལུགས་འཛིན་པས་ཕྱོགས་ཐམས་ཅད་དུ་ཁྱབ་པར་གྱུར་བ་སོགས་བསྟན་འགྲོའི་ལེགས་མཛད་
མཐར་རྒྱས་ངང་ཞི་བར་གཤེགས་སོ། །
རུ་དམ་ཡང་དབེན་ཚེ་རིང་ལྗོངས།

རུ་དམ་ཡང་དབེན་གཤིན་རྗེ་སྒྲུབ་ཕུག།
སྐུ་རབས་གཉིས་པ་འགྱུར་མེད་ཐེག་མཆོག་བསྟན་འཛིན་ནི།
སྤྱི་ལོ་༡༦༩༩པར་ཟླ་ཀླུང་དལ་གྱིས་འབབ་པའི་འགྲམ་ངོགས་སུ་སོག་པོ་ཨོ་རོད་རྒྱལ་པོའི་སྲས་རྒྱུད་དུ་སྐུ་འཁྲུངས། དཔོན་
སློབ་ནམ་མཁའ་འོད་གསལ་དང༌། སྨིན་གླིང་གཏེར་ཆེན་འགྱུར་མེད་རྡོ་རྗེ། རྡོ་བྲག་རིག་འཛིན་ཆེན་མོ་བཅས་ཀྱིས་ངོས་འཛིན་
མཚན་གསོལ་མཛད། དཔོན་སློབ་ནམ་མཁའ་འོད་གསལ་ལས་རབ་ཏུ་བྱུང་ཤིང་བསྙེན་པར་རྫོགས་པ་ནས་རང་ལུགས་ཀྱི་ཟབ་
ཆོས་རྫོགས་པ་ཆེན་པོའི་སྙན་བརྒྱུད་ཀྱི་གདམས་ཁྲིད་མཐའ་དག་གསན། གཞན་ཡང་ལོ་ཆེན་དྷརྨ་ཤྲཱི་དང༌། རྒྱལ་སྲས་འགྱུར་
མེད་རྒྱ་མཚོ། ངོར་མཁན་ཆེན་དཔལ་ལྡན་ཆོས་སྐྱོང༌། དཔལ་རི་བ་ཀུན་བཟང་འོད་ཟེར་སོགས་ཡོངས་འཛིན་བཅུ་ཕྲག་བཞི་ལྷག་
ལས་མདོ་སྔགས་བསྟན་བཅོས་ཀྱི་འཆད་རྒྱུན། བཀའ་གཏེར་སྨིན་གྲོལ་གྱི་དབང་ཁྲིད། རྒྱལ་བཀའ་རིན་པོ་ཆེའི་བཀླག་ལུང་
སོགས་ཆོས་ཚུལ་རྒྱ་མཚོ་ལྟ་བུ་ལ་གསན་སྦྱང་གནང་བས་ཐོས་པའི་ཕ་མཐར་སོན། སྐུ་ནར་སོན་སྐབས་དབུས་ཕྱོགས་སུ་ལན་
གཉིས་ སུ་ཕེབས་ ཤིང་ རྒྱལ་ མཆོག་ སྐལ་ བཟང་ རྒྱ་ མཚོས་ཆོས་ སྲིད་ ཀྱི་ ཐམ་ ཀ་ བསྩལ་ བ་ སོགས་ གཟིགས་པ་ཆེན་པོ་མཛད།
ལུགས་གཉིས་ཀྱི་མཛད་པ་མཐའ་རྒྱས་ངང་དགུང་གྲངས་ང་དགུ་པར་རུ་དམ་གདན་སར་ཞིང་དུ་གཤེགས་སོ། །
7

སྐུ་རབས་གསུམ་པ་ངེས་དོན་བསྟན་འཛིན་བཟང་པོ་ནི།
སྤྱི་ལོ་༡༧༥༩པར་ཟླ་རྒྱུད་ཧོ་པའི་སྡེ་བར་བཀྲ་ཤིས་འབུམ་བྱ་བའི་སྲས་སུ་སྐུ་འཁྲུངས། རྗེ་ཉིད་ཀྱིས་སྔོན་གནས་རྗེས་སུ་
དྲན་པའི་གསུང་བྱོན་པ་དང་། རྗེ་དབོན་པདྨ་ཀུན་གྲོལ་རྣམ་རྒྱལ་གྱི་དགོངས་ལུང་གཅིག་མཐུན་ལྟར་ངོས་འཛིན་ཁྲི་གསོལ་མཛད།
ཉི་སྤྲུལ་གཉིས་པ་པདྨ་ཐེག་མཆོག་བསྟན་པའི་རྒྱལ་མཚན་ལས་རབ་ཏུ་བྱུང་བ་དང་སྨིན་གླིང་མཁན་ཆེན་ལས་བསྙེན་པར་རྫོགས།
རིག་འཛིན་འཇིགས་མེད་གླིང་པ་དང༌། འབར་བླ་བཀྲ་ཤིས་རྒྱ་མཚོ། རྒྱལ་དབང་བརྒྱད་པ་འཇམ་དཔལ་རྒྱ་མཚོ་བཅས་བཤེས་
གཉེན་དུ་མ་ལས་གསན་བསམ་མཛད། མདོ་ཁམས་སྨད་ཀྱི་ལྗོངས་སུ་བཀའ་གཏེར་སྒྲུབ་མཆོད་ཁག་གི་སྲོལ་གསར་དུ་བཙུགས་
པ་སོགས་རྒྱལ་བསྟན་འཁོར་ལོ་གསུམ་གྱི་མཛད་པ་མཐའ་རྒྱས་ངང་དགུང་གྲངས་སོ་བཞི་པར་དགོངས་པ་ཆོས་དབྱིངས་སུ་ཐིམ།
སྐུ་རབས་བཞི་པ་མི་འགྱུར་ནམ་མཁའི་རྡོ་རྗེ་ནི།
སྤྱི་ ལོ་ ༡༧༩ ༣པར་ འདན་ ར་ ཁོ་ དཔོན་ ཚང་ དུ་ཡབ་
བསོད་ ནམས་ རབ་ བརྟན་ དང་ ། ཡུམ་ ནམ་ མཁའ་
ནོར་འཛིན་དབང་མོ་གཉིས་ཀྱི་སྲས་སུ་སྐུ་འཁྲུངས།
རིག་འཛིན་འཇི